laion/Wikipedia-Exotic huggingface dataset:
התחנה המרכזית של טבריה

התחנה המרכזית טבריה היא מסוף האוטובוסים המרכזי של העיר טבריה ושוכנת ברחוב הירדן בעיר. בתחנה 14 רציפים ויוצאים ממנה אוטובוסים ליעדים שונים בצפון ובמרכז הארץ. התחנה תוכננה על ידי האדריכלים שרגא פרידריק רוהטין וזאב וולטש. אבן הפינה לתחנה הונחה בסוף 1957, והיא נחנכה בשנת 1959. בשנת 1999 יזמה חברת נצב"א, בעלת התחנה, תוכנית להריסת התחנה ובנייה מחדש שלה, כולל קניון ומלון מעליה. בשנת 2001 אימצה הוועדה הבינמשרדית להתחדשות עירונית, בראשות משרד הבינוי והשיכון, את הפרויקט. על פי התכנון, במתחם, המשתרע על שטח של 28 דונם, ייבנו 72 אלף מ"ר, מתוכם כ-21 אלף מ"ר מיועדים למסחר, 20 אלף מ"ר למשרדים ו-31 אלף מ"ר למלונאות. בספטמבר 2004, אושרה התוכנית על ידי משרד התחבורה, אך לא בוצעה לבסוף. בשנת 2011 עברה התחנה שיפוץ ראשון מאז הקמתה, שכלל צביעה מחדש, תיקונים בטיחותיים, הרחבת גרם המדרגות עבור הנוסעים וכמו כן גם שדרוג כללי של אולם הכניסה. בשנת 2017 החלה העירייה בתכנון מרכז תחבורתי חדש שימוקם בטבריה עילית, ליד שכונת טבריה המושבה ובסמוך לציר כביש 768 ותחנת הרכבת העתידית. התחנה פועלת כנקודת היציאה של כל קווי האוטובוס הבין עירוניים היוצאים מטבריה. רציפי התחנה, חנויות השרות, המודעין והשירותים הציבורים נמצאים בחלקה הצפוני של התחנה ואילו בחלקה הדרומי נמצא חניון האוטובוסים של אגד ונקודת ההמתנה של החברות השונות הפועלות בתחנה. מקרא סימנים: ♿ - אוטובוס עירוני נגיש 🔄 - קו סיבובי (מעגלי) ⁦⬅️⁩ - קו חד כיווני רשת קווי האוטובוס העירוניים בעיר מופעלת על ידי חברת סופרבוס. את מרבית השירות האזורי מפעילה חברת סופרבוס, בנוסף חברת אגד מפעילה שירות בינעירוני רחב לכל הערים המטרופוליניות הגדולות ולחלק מערי הצפון, מועצה אזורית גולן מפעילה שירות לדרום רמת הגולן, חמת גדר וקצרין, בנוסף חברת ג'יבי טורס מפעילה קו בודד לבועיינה-נוג'ידאת וחברת נסיעות ותיירות נצרת מפעילה קו לנוף הגליל, נצרת ומגדל העמק. גיא שחר, שדרוג תחנה מרכזית טבריה לפארק, מוזיאון עירוני ומתחם תחבורה משולב, יולי 2013 מיכאל יעקובסון, תחנה סופית: האם ישראל מוכנה לוותר על התחנות המרכזיות?, באתר Xnet‏, 14 בפברואר 2013 תחנה מרכזית תוקם בטבריה, למרחב, 16 בספטמבר 1957 תחנת "אגד" חדשה בטבריה, על המשמר, 2 ביוני 1959 לראשונה בישראל: מלון יוקם מעל תחנה מרכזית, באתר גלובס, 12 בינואר 1999 רחל הניג, ‏טבריה: הוועדה להתחדשות עירונית אישרה הקמת תחנה מרכזית חדשה, באתר גלובס, 9 בספטמבר 2001 אלעזר לוין, ‏שני קניונים בטבריה: משרד התחבורה אישר בניית קניון במתחם התחנה המרכזית, באתר גלובס, 14 בספטמבר 2004 קובי דוד, לאחר 66 שנה: התחנה המרכזית בטבריה תשופץ, באתר mynet (כפי שנשמר בארכיון האינטרנט), 6 בפברואר 2011 נמרוד בוסו, כסף על ים כנרת, באתר TheMarker‏, 19 ביולי 2017 תוכן מקודם, המשקיעים עומדים בתור לרכבת לטבריה, באתר TheMarker‏, 12 באפריל 2018
אברהם בנימין זילברברג (פיטסבורג)

הרב אברהם בנימין זילברברג (ה'תרנ"ב, 1892 – ליל י' בתשרי תשכ"ג, 7 באוקטובר 1962) היה רב ואב"ד בטולישקוב בפולין, מו"ץ בוורשה, ולאחר מכן רב ואב"ד בפיטסבורג, פנסילבניה. נולד בשטח פולין (אז חלק מהאימפריה הרוסית), להינדה בת ר' ראובן ישראל ויינגורט מקאליש ולרב מיכאל משה יהודה זילברברג, בנו של הרב חיים יעקב נפתלי זילברברג. נקרא על שם אבי סבו הרב אברהם בנימין זילברברג מקוטנו, בנו של הרב משה יהודה לייב זילברברג, בעל ה"זית רענן". בשנת תרע"ג (1913) נישא לשפרה מרים, בת דודו הרב אפרים שרגא הלוי לוונטל, רבה של איניבה ומחבר "חמדת אפרים". לאחר נישואיו היה רב ואב"ד העיר טולישקוב בפולין. כעבור זמן עבר לכהן כמו"ץ בוורשה. בשנות ה-40 היגר לארצות הברית, כיהן במשך שנים כרב ואב"ד בפיטסבורג, הוא נפטר מהתקף לב במהלך דרשה שנשא בקהילתו בליל יום הכיפורים של שנת ה'תשכ"ג, לאחר תפילת כל נדרי. הועלה לקבורה בירושלים. חתניו הם הרב מנחם מנדל ליטמנוביץ מוורשה והרב יששכר לוונטל, רב באנפול-לובלסק, פולין. בנו, רפאל צבי מאיר, נהרג בהתרסקות מטוס בשנת 1960. נכדו של רפאל מאיר צבי הוא הרב צבי מאיר זילברברג, הקרוי על שמו. הרב זילברברג היה מחבר פורה של ספרים תורניים והרבה לעסוק בשו"ת. הלך בדרכיהם של סב סבו בעל ה"זית רענן" וסבו הרב חיים יעקב נפתלי ואף הוא עסק כמותם בתורת רבי עקיבא איגר וכן בהדפסת ספריו. על הספרים שהוציא קמו עוררין והיו שטענו כי חלק מן התוכן אינו משל רבי עקיבא איגר עצמו. לאחר פטירת סבו המשיך בהדפסת ספרי מהרא"ל צינץ, שבה עסק סבו במשך שנים רבות. כיום ממשיך בכך נכדו, הרב שמואל זילברברג. משנת בנימין - שו"ת שו"ת מהרא"ב – שני חלקים חלקת בנימין באר מים - שו"ת דברי אברהם - שו"ת הדרת מלך - על ספר המצוות אמרי מוהרא"ב - על מסכת מגילה חמדת בנימין - על מסכת מכות זיכרון אברהם - על מסכת ראש השנה דרוש וחידוש תנינא, על מסכת חולין ועשר מערכות וליקוטי הש"ס, אתר היברובוקס חידושי רבי עקיבא איגר - מסכתות גיטין ברכות שבת, ניו יורק, תשי"ז הג"ר אברהם בנימין זילברברג זצ"ל אב"ד פיטסבורג, הפרדס, שנה לז חוברת ב, ניו יורק תשכ"ג, עמ' 38–39 שרשור אודות ספרי רבי עקיבא איגר שהדפיס הרב זילברברג באתר בחדרי חרדים
אברהם בנימין זילברברג

האם התכוונתם ל... אברהם בנימין זילברברג (קוטנא) – רבה של העיר קוטנא, ולאחר מכן וירשוב אברהם בנימין זילברברג (פיטסבורג) – רבה של העיר פיטסבורג, לפני כן טולישקוב
נאוריון שיקגו

נאוריון שיקגו (באנגלית: Neorion Chicago) היא מכונית קונספט, בתצורת מכונית סלון, 4 דלתות, בעלת הנעה כפולה 4x4, בסגנון רטרו, אשר יוצרה והוצגה על ידי Neorion בשנת 1974. הדגם השני של "נאוריון שיקגו" יוצר בשנת 1976. יוצרו 2 יחידות בלבד. "נאוריון שיקגו" קרויה על שם המכוניות שאפינו את העיר שיקגו בארצות הברית בשנות השלושים של המאה העשרים. נאוריון שיקגו, שנת 1974 נאוריון שיקגו, שנת 1974 נאוריון שיקגו, שנת 1974 נאוריון שיקגו, שנת 1974 נאוריון שיקגו, שנת 1974 נאוריון שיקגו, שנת 1974 נאוריון שיקגו, שנת 1974 רטרו (ראו: מכוניות רטרו) מכונית קונספט נאוריון שיקגו(הקישור אינו פעיל) (revolvy) יון צריכה לבנות מכוניות נוספות כדי לצאת מהחוב(jalopnik.com/greece-should-build-more-weird-cars-again-to-get-out) נאוריון שיקגו + תמונות שלדה (web.archive) (ביוונית) מדיה וקבצים בנושא נאוריון שיקגו בוויקישיתוף נאוריון שיקגו (3:55 דקות), יו-טיוב נאוריון שיקגו (1:23), יו-טיוב נאוריון שיקגו (1:14), יו-טיוב "נאוריון שיקגו"outoauto.blogspot.co.il/2015/09/neorion-chicago היסטורית מכוניות יווניות, ראו עמוד 49, דגם "הרקולס (מכונית)"academia.edu/2899187/Greek_vehicle_and_machine_manufacturers_1800_to_present נאוריון שיקגוhistoricautopro.com/neorion-chicago נאוריון שיקגוthepetrolstop.com/2014/07/neorion-chicago ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נאוריון שיקגו".
Rapper's Delight

Rapper's Delight הוא שיר היפ הופ של השוגרהיל גאנג שיצא בספטמבר 1979. הפיקה אותו סילביה רובינסון. Rapper's Delight לא היה השיר הראשון שכלל ראפ. עם זאת, משום שהיה סינגל המיינסטרים הראשון שכולו היה ראפ, הוא נחשב השיר שהביא לראשונה את מוזיקת ההיפ הופ לקהל מאזינים נרחב בארצות הברית ובעולם. השיר היה אבטיפוס לסוגי מוזיקת ראפ שונים, וכלל התרברבות, עידוד לרקוד, אמינות ואזכורים למין, שמופיעים לעיתים קרובות בשירי ראפ אחרים. השיר הוקלט בפעם אחת. "רולינג סטון" מיקם את השיר במקום 251 ברשימת "500 השירים הטובים ביותר בכל הזמנים", ו־VH1 בחר אותו למקום השני ברשימת שירי ההיפ הופ הטובים ביותר בכל הזמנים. השיר גם נמצא ברשימת מאה יצירות המוזיקה החשובות ביותר במאה ה־20. מידע על היצירה "Rapper's Delight" באתר מיוזיק בריינז מידע על השיר "Rapper's Delight" באתר AllMusic סרטון השיר "Rapper's Delight" באתר יוטיוב Sugarhill Gang: how we made Rapper's Delight, מתוך אתר הגרדיאן 500 Greatest Songs of All Time, Rolling Stone "VH1's 100 Greatest Hip-Hop Songs". Stereogum. 2008-09-29. נבדק ב-2017-12-10. NPR Online, NPR 100, www.npr.org The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
פרולקטינומה

פרולקטינומה (באנגלית: Prolactinoma) היא גידול שפיר, מפריש פרולקטין, שממוקם בבלוטת יותרת המוח. זהו הסוג השכיח ביותר של גידולים שפירים ומפרישים של הבלוטה. תסמיני הגידול משתנים בין גברים לבין נשים, ונגזרים ברובם מרמות פרולקטין גבוהות בדם. לעיתים, התסמינים נגרמים בגלל גדילה מקומית של הגידול ולחץ על מבנים סמוכים. כך למשל, לחץ על העצב קרניאלי השלישי עלול להוביל לראייה כפולה (דיפלופיה (אנ')). המילה 'פרולקטינומה' היא הלחם של שלוש מילים: פרו - לפני, לקראת. לקטין - חלב. סיומת 'אומה' - סיומת אופיינית לגידולים שפירים. עיקר התסמינים נובע מחשיפה לרמות פרולקטין גבוהות בדם - רמות שמעודדות ייצור חלב מוגבר בשדיים. לצד זאת, הפרשת חלב אינה מן ההכרח, וחולים רבים אינם סובלים ממנה. בקרב נשים, רמות פרולקטין גבוהות עלולות להוביל להפרעות בווסת (עד כדי אל-ווסת) ולירידה בחשק המיני, כמו גם לשיעור יתר ולהופעת פצעונים מסוג אקנה. בקרב גברים, הדבר עלול להתבטא בבעיות זקפה, ירידה בשיעור הגוף והפנים, וגינקומסטיה (הנצת שדיים). בקרב שני המינים, רמות פרולקטין גבוהות עלולות לגרום לירידה בצפיפות העצם (אוסטאופניה או אוסטאופורוזיס), וגם - בעקבות השפעה מקומית של גדילת הגידול - להפרעות בראייה ו/או לכאבי ראש. כאשר עולה חשד קליני בעקבות אחד התסמינים שלעיל, ניתן להיעזר באמצעים הבאים לצורך איבחון: בדיקות מעבדה - בפרט, בדיקת רמות פרולקטין. יש לציין שעל-פי-רוב בתהליך האבחון של פרולקטינומה נמדדות גם רמות הורמוני-מין אחרים כגון אסטרדיול, פרוגסטרון, טסטוסטרון וכיוצא בזה. הדמיה של המוח - הדמיית הבחירה היא MRI עם חומר ניגוד. בדיקות ראייה - בפרט בדיקת שדות ראייה. שתי גישות טיפוליות עקרוניות הן: דיכוי תרופתי של הגידול, על ידי תרופות ממשפחת האגוניסטים לדופאמין (כגון, קברגולין). טיפול ניתוחי - הסרה כירורגית של הגידול. ההליך מבוצע כאשר לא מושגת שליטה פרמקולוגית בגידול ובהיעדר קונטרה-אינדיקציות להתערבות ניתוחית. מדיה וקבצים בנושא פרולקטינומה בוויקישיתוף [1] [2] הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Möve 101

Möve 101 היא מכונית מיקרו, בתצורת תלת-אופן, בסגנון קופה, אשר יוצרה על ידי חברת Hofmann & Moldrich האוסטרית בווינה, בשנת 1953. מדגם זה של המכונית יוצרו 10 יחידות בלבד. דגם ה-"Möve 101" התבסס על שלדת דגם "Felber Autoroller" האוסטרי. גוף דגם ה-"Möve 101" היה בנוי מלוחות אלומיניום בעובי של 0.8 מילימטר. החלון הקדמי מופרד ל-2 שמשות זהות החלון האחורי מופרד ל-2 שמשות זהות מקום חיבור המגבים (וישרים) הקדמיים - על גג הרכב, מעל לשמשה 2 דלתות (הדלתות הקדמיות נפתחות בניגוד לציר התנועה הקדמי "דלתות התאבדות") דגם "Möve 101", שנת 1954 דגם "Möve 101", שנת 1954 דגם "Möve 101", שנת 1954 לוגו היצרן בדגם "Möve 101", שנת 1954 מכונית מיקרו תלת-אופן Felber Autoroller מדיה וקבצים בנושא Möve 101 בוויקישיתוף איך להגות "Möve 101", סרטון באתר יוטיוב דגם "Möve 101", THREE-WHEELERS PAST, PRESENT & FUTURE vol.1 מכונית מיקרו "Möve 101", popflock
תנוחה

האם התכוונתם ל... תנוחות גוף – תנוחות של גוף האדם יציבה – מנח איברי הגוף של אדם או בעל חיים תנוחות מין – תנוחות המשמשות בעת קיום יחסי מין זווית השיפוע הטבעי (או זווית התנוחה) – תכונה הנדסית של חומרים גרגיריים תנוחה (הרלדיקה) – התנוחה בה מצוירת חיה הרלדית מנח עמדה פוזה פוזיציה קטגוריה:תנוחות
אוניברסיטת פלסטין

אוניברסיטת פלסטין הוא מוסד להשכלה גבוהה הממוקם בא-זהרא במערב עזה, עם קמפוסים הממוקמים בירדן, ערב הסעודית וסוריה. האוניברסיטה הוקמה בשנת 2003. בשנת 2024, במהלך מלחמת חרבות ברזל, פוצץ מבנה האוניברסיטה, לאחר שעלה שארגון חמאס השתמש במבנה ובסביבותיו כנגד צבא הגנה לישראל. לאוניברסיטת פלסטין פקולטות במגוון תחומים שונים: הפקולטה להנדסה יישומית ותכנון אדריכלי הפקולטה למידע וטכנולוגיה המכללה למנהל עסקים הפקולטה למשפטים ועריכת דין הפקולטה למידע ותקשורת הפקולטה לחינוך הפקולטה לרפואה וכירורגית הפה והשיניים אוניברסיטת א-נג'אח אוניברסיטת אל-קודס אוניברסיטת ביר זית מדיה וקבצים בנושא אוניברסיטת פלסטין בוויקישיתוף אתר האינטרנט הרשמי של אוניברסיטת פלסטין חברויות ושותפויות של האוניברסיטה ערך זה הוא קצרמר בנושא אוניברסיטאות ומכללות ובנושא הרשות הפלסטינית. אתם מוזמנים לתרום לוויקיפדיה ולהרחיב אותו.
טריומף, כלב העלבונות הקומי

טְרַיוֹמְף, כלב העלבונות הקומי (באנגלית: Triumph, the Insult Comic Dog) היא בובת יד המופעלת על ידי הקומיקאי והתסריטאי האמריקני רוברט סמייגל. טריומף הופיע לראשונה בתוכנית הלייט-נייט של הקומיקאי קונאן או'בריאן, בשנת 1997, והפך במהרה לאחת הדמויות האהובות והפופולריות בתוכנית, בזכות העלבונות אותם הטיח באנשים ובמרואיינים. טריומף זוהה כזן של כלב הרים יוגוסלבי, כביכול, ובעקבות זאת אימץ מבטא סלבי לכאורה. דמותו של טריומף עוצבה בעקבות "אד הגרב" - בובת גרב מעשנת סיגר וגסת רוח שהופיעה בטלוויזיה הקנדית ובעקבות הקומיקאי מילטון ברל, אף הוא בדחן מעשן סיגר; אך יותר מכל הושפע טריומף מהקומיקאי האמריקני דון ריקלס, הנחשב על ידי רבים כממציא הז'אנר של הסטנד-אפ המעליב. משפט המפתח של טריומף, בו הוא משתמש בכל הזדמנות, הוא: "For me to poop on..." ("בשבילי לחרבן עליו"). הוא מוסיף את המשפט אחרי מחמאה בדרך כלל, לדוגמה: "קוויבק זה מקום נפלא... שעליו אוכל לחרבן!!" טריומף מופיע בתוכניתו של קונאן בערך אחת לחודש-חודשיים, בדרך כלל ככתב שטח אשר יוצא לסקר אירועים שונים ברחבי ארצות הברית בדרכו הייחודית והמעליבה. בנוסף, הופיע טריומף בקליפ השיר "Ass Like That" של זמר הראפ אמינם ואף השתתף כפרשן פוליטי-סאטירי בפאנל הבחירות לנשיאות 2004 של רשת החדשות MSNBC. ביקור בתערוכת הכלבים "ווסטמיניטר" ו"חשיפת" חגיגות המין ההומוסקסואלי הקשה בין הכלבים. סיקור האודישנים לאמריקן איידול בו החווה טריומף את דעתו על איכות השירה של המועמדים. סיקור המשפט של מייקל ג'קסון בו ניסה לאמוד טריומף את מידת שפיותם של מעריצי ג'קסון. סיקור התורים ליד בתי הקולנוע בניו-יורק שהציגו את הסרט מלחמת הכוכבים - פרק 2: מתקפת המשובטים. מערכון זה נחשב על ידי רבים כמערכון הטוב ביותר של טריומף וכונה בפי קונאן או'בראיין בריאיון לרדיו כ"רגע הטלוויזיוני המצחיק ביותר בעשר שנים האחרונות". בפברואר 2004 עורר מערכון בו הטיח טריומף עלבונות בצרפתים-הקנדיים של מחוז קוויבק בקנדה סערת מחאות מצד פוליטיקאים קנדים. בשנת 2003 הוציא טריומף אלבום מוזיקלי בשם Come Poop With Me ("בוא לחרבן איתי", "poop" נשמע באנגלית כמו כלבלב). האלבום, אשר דורג למבוגרים בלבד, כלל שירים גסים על ידוענים, אהבתו של טריומף למין ביזארי ואירח דמויות מוכרות מעולם הבידור האמריקאי. בשנת 2004, טריומף ואלבומו אף היו מועמדים לפרס גראמי בקטגוריית אלבום הקומדיה אך הפסידו לג'ון סטיוארט. זאת הייתה אחת הפעמים הבודדות שדמות פיקטיבית (ולא המפעיל שלה) מועמדת לגראמי. בשנת 2004 NBC השיקה DVD עם מיטב קטעיו של טריומף בשם The Best of Triumph the insult comic dog. אתר האינטרנט הרשמי של טריומף, כלב העלבונות הקומי רוברט סמייגל, במסד הנתונים הקולנועיים IMDb (באנגלית) ראיון רדיו עם קונאן או'בראיין וטריומף טריומף, כלב העלבונות הקומי, ברשת החברתית אקס (טוויטר)
וולטר פישר

וולטר לאורי פישר (באנגלית: Walter Lowrie Fisher‏; 4 ביולי 1862 - 9 בנובמבר 1935) היה מזכיר הפנים של ארצות הברית תחת הנשיא ויליאם הווארד טאפט מ-1911 עד 1913. פישר נולד ב-4 ביולי 1862 בוולינג ששכנה אז במדינת וירג'יניה (כיום וירג'יניה המערבית) לדניאל ובסטר פישר (1838–1913), כומר פרסביטריאני, ואשתו אמנדה ד. קוונס. הוא למד במכללת הנובר שבאינדיאנה, שבה סיים את חוק לימודיו ב-1888. ב-1890 הוא נבחר כקונסול הגדול החמישי (הנשיא הלאומי) של אחוות סיגמה צ'י, תפקיד בו החזיק עד 1892. הוא התחתן עם מייבל טיילור ב-22 באפריל 1891, ונולדו להם חמישה בנים ושתי בנות. מסמכיו, המכסים את הקריירה המקצועית והפוליטית שלו ומכילים 14,000 פריטים, מאוחסנים בספריית הקונגרס שבוושינגטון הבירה. פישר היה אחיו של ד"ר הווארד לוארי פישר, שהקים בית חולים לנפגעי מלחמה בצרפת במהלך מלחמת העולם הראשונה. הוא שרד את טביעתה של אניית הדואר המלכותי "לוסיטניה" ב-1915 על ידי קפיצה מהאנייה. הוא נפטר ב-9 בנובמבר 1935 בוינטקה, אילינוי. מדיה וקבצים בנושא וולטר פישר בוויקישיתוף רוברט ס. לה פורטה, ‏Fisher, Walter Lowrie, באתר American National Biography Walter L. Fisher papers, 1871-1963. bulk 1909-1920
פיליפ פולמן

פיליפ פולמן (באנגלית: Philip Pullman; נולד ב-19 באוקטובר 1946) הוא סופר ילדים בריטי מצליח ונודע בעיקר כמחבר הטרילוגיה "חומריו האפלים" (His Dark Materials). זכה ב-2005 בפרס אסטריד לינדגרן. 1995 Northern Lights (שנקרא בגרסה האמריקאית שלו The Golden Compass) תורגם לראשונה ב-1998 תחת השם אורות צפוניים בהוצאת אופוס ומאוחר יותר, ב-2003, בתרגום מחודש תחת השם המצפן הזהוב בהוצאה משותפת של אופוס וכתר ספרים. 1997 The Subtle Knife תורגם ב-2004 כ-הסכין המעודן 2000 The Amber Spyglass תורגם ב-2005 כ-משקפת הענבר La Belle Sauvage 2017 תורגם ב-2018 כ-סירת מבטחים The Secret Commonwealth 2019 Third book עדיין לא יצא לאור 1985 The Ruby in the Smoke תורגם ב-2007 כ-מסתרי אבן האודם 1986 The Shadow in the North תורגם ב-2009 כ-הצל בצפון The Tiger in the Well 1990 The Tin Princess 1994 2004 The Scarecrow and his Servant תורגם ב-2006 כ-הדחליל ומשרתו מדיה וקבצים בנושא פיליפ פולמן בוויקישיתוף אתר האינטרנט הרשמי של פיליפ פולמן (באנגלית) פיליפ פולמן, ברשת החברתית אקס (טוויטר) פיליפ פולמן, ברשת החברתית Goodreads פיליפ פולמן, באתר אנציקלופדיה בריטניקה (באנגלית) פיליפ פולמן (1946-), דף שער בספרייה הלאומית שירי לב-ארי, פולמן בארץ הפלאות, באתר הארץ, 24 בספטמבר 2007 הספרים של פיליפ פולמן, באתר "סימניה" ערך זה הוא קצרמר בנושא ספרות ובנושא אישים. אתם מוזמנים לתרום לוויקיפדיה ולהרחיב אותו.
Diema

Diema(בבולגרית: Диема) הוא ערוץ טלוויזיה בולגרי, חלק מ-Nova Broadcasting Group, שנמצאת בבעלות קבוצת המדיה השוודית Modern Times Group. הערוץ משדר בעיקר סרטים וסדרות פעולה. ערוצי האחות של הערוץ הם Diema Sport ו-Diema Family. Diema נוסדה ב-15 במאי 1999 בידי אמיל סבלצ'ב, אנטולי בלצ'ב ואסן רדולוב. הערוץ הראשון בבעלות הקבוצה הוא Diema+. במהלך השנים הוכחה הפופולריות של הערוץ והחברה השיקה ערוץ שני - Diema 2. בסוף 2005 נמכרה Apace Media. במרץ 2007 הפכה Diema Vision לחלק מ-Balkan Media Group בע"מ, מיזם משותף בין Apace Media Group הבריטית לבית Modern Times Group, ומותג מחדש הערוץ עם הורדת ה"+" מסמל הערוץ. ב-12 בספטמבר 2011 שינה הערוץ שוב את מראהו ואת הסמליל שלו. באפריל 2017 עמד ממוצע הצפייה בערוץ על 2.73%. מדיה וקבצים בנושא Diema בוויקישיתוף אתר האינטרנט הרשמי של Diema החל מיוני 2016 שמות הערוצים מופיעים בצורה הבאה, באתר NOVA, ‏07-01-2017 (בבולגרית)
בגרות

המונח "בוגר" מפנה לכאן. אם הכוונה למשמעות אחרת, ראו בוגר (פירושונים). בגרות היא התקופה העיקרית במהלך חייו של יצור חי, המסמלת האטה בהתפתחות והתייצבות זהותו של האינדיבידואל. באדם, תקופה זו מתחילה לאחר תקופת גיל ההתבגרות. יש המחלקים[דרוש מקור] עוד את הבגרות לשלוש תת-קטגוריות: בגרות מוקדמת, אמצע הבגרות, ובגרות מאוחרת. להפגנת תכונות המסמלות בגרות ברוב תרבויות העולם חשיבות גדולה בקבלת האינדיבידואל על ידי החברה וביכולתו לשרוד בה. לא תמיד יש חפיפה בין הגיל הפיזיונומי לבין תכונות האדם הבוגר, ואנשים צעירים המראים תכונות בוגרות במיוחד לרוב זוכים על כך לשבח. תכונות האדם הבוגר צריכות לכלול על פי הגישה החינוכית כיום:[דרוש מקור] שליטה עצמית – היכולת לבקר ולהתאים את ההתנהגות, המחשבות והרגשות. יציבות – אישיות יציבה, כוח. עצמאות – יכולת אדם לפקח על עצמו. רצינות – היכולת להכיל מצבים מורכבים ולהתמודד איתם באופן ענייני. אחריות – אמינות, נשיאה בתוצאות והיכולת לבוא בהתחייבות. שיטתיות – היכולת לתכנן לעתיד ולפעול בהתאם. כוח סבל – היכולת להתמודד עם קשיים. ניסיון – הבנה ופתיחות. אובייקטיביות – ריאליזם ופרספקטיבה. חברתיות ואינטליגנציה רגשית – הבנת הסביבה החברתית ויכולת השתלבות בה. מבחינה חוקית, אדם בוגר הוא אדם שיכול לחתום על חוזה, או שחוזה יכול לחייב אותו. במקומות שונים, גיל הבגרות מקושר גם לאיבוד זכויות וחובות ההורות כלפי האדם הבוגר, קבלת עצמאות פיננסית, היכולת להינשא, להצביע, להתגייס, להחזיק או להשתמש בכלי נשק, לנהוג, לנסוע לחו"ל ללא רשות ההורים, לעשן, לקיים יחסי מין, להמר, להשתתף במדיה פורנוגרפית וכן הלאה. מקומות מסוימים מגבילים כניסה לאלו שאינם בוגרים עקב חשש לביטחונם או לנזק שהם עלולים לגרום (לדוגמה, מוזיאונים החוששים משבירת חפצים בתצוגות). אדם בוגר יכול לעבוד על פי דיני עבודה שונים מאלו של אדם שאיננו בוגר לפי החוק. השמירה על זכויות, חובות והגבלות אלה נעשית על ידי הרשויות או המוסדות האחראים בחומרה המשתנה לפי החשיבות אשר מיוחסת לכל נושא. ישנה גם תעודת בגרות שניתנת לאנשים שלומדים כ־12 שנה במערכת החינוך לאחר לימודים וביצוע כל בחינות הבגרות ולאחר נתינתה ישנה בגרות מסוג מסוים שניתן לאותם האנשים. הגדרת גיל הבגרות בחוק משתנה בעולם, והיא נעה בין גילאי 16–21. בעבר בתרבויות אפריקאיות מסוימות גיל הבגרות נתפס ככזה כבר בגיל 13, אך ברוב החברות בימינו, גיל זה נחשב עדיין גיל ההתבגרות. ברוב המדינות והתרבויות, בעיקר, על פי חוק, מקובלת התפיסה לפיה האדם הוא בוגר החל בגיל 18. יוצאי דופן הם: איראן – 15 אינדונזיה – 16 קוריאה הדרומית – 19 יפן – 20 לוב – 22 ביהדות ההגדרה בוגר היא בעיקר גילאית ופיזיולוגית: זכר בוגר הוא כל אדם מעל גיל 13 ויום אחד (בדרך כלל נצרכת גם הבאת שתי שערות באזור איבר המין). הוא יכול להצטרף למניין, לקרוא בתורה וככלל להוציא יהודים בוגרים אחרים ידי חובת קיום מצווה כלשהי (לדוגמה בקידוש). בנקבה הדבר די דומה לגבי דיניה המיוחדים אולם שם בגרותה היא החל מגיל 12 ויום אחד. לכל מעשה שיעשו תוקף הלכתי (לדוגמה עריכת חוזה, קנייה ומכירה, גרימת נזק וכל מעשה שנצרכת דעת כדי לעשותו). הם יוצאים ממעמד חסרי הדעת (חרש, שוטה וקטן) למעמד של ברי דעת. ילדות התבגרות גיל ההסכמה אורן הוברמן, מתי זה מאוחר מדי?, באתר כלכליסט, 29 במרץ 2012 עמוס פריבס, ותודה ל"הנוקמים": כך גדלנו להיות דור של אינפנטילים, באתר הארץ, 13 ביוני 2018 בגרות, באתר אנציקלופדיה בריטניקה (באנגלית) בגרות, דף שער בספרייה הלאומית ט – בר מצווה, הרב אליעזר מלמד בספרו פניני הלכה, באתר פניני הלכה יא – בת מצווה, הרב אליעזר מלמד בספרו פניני הלכה, באתר פניני הלכה
בוזה (גלידה סורית)

בּ֫וּזָה (בערבית الآيس كريم واللبن "גלידת חלב" بوظة) הנקראת גם גלידה מסטיק ערבית היא גלידה סיבית ואלסטית, ברמת דביקות גבוהה שאמורה לעכב את המסתה בארצות ערב החמות, וגם קלה יותר מן הגרסה הטורקית, דונדורמה. בסוריה ובמדינות ערביות הכנת הגלידה נחשבת לאומנות. המוכרים מכינים את הגלידה לעיני הלקוחות במיכלים עמוקים. כאשר מרקם הגלידה מתקשה הם נעזרים במכתש ועלי גדולים עשויים עץ. כתישת הגלידה מתבצעת תוך כדי ניגון ותיפוף. בעיראק נהוג לאכול את הגלידה במקלות עץ מרובעים. נפוצה בעיקר בסוריה ולבנון בגלל הקרבה אל אזורי הגידול של עץ אלת המסטיק. ישנם מוכרי גלידה מסטיק ערבית הנוהגים לערוך מופע לתיירים בו הם טוחנים את המסטיקא בכלי עלי ומכתש תוך כדי שירה וניגון. בעיר העתיקה של דמשק ישנה גלידרייה הנקראת "בקדש", והיא מפורסמת בכל רחבי העולם הערבי בזכות גלידת המסטיק הערבית שלה והיא מוקד משיכה פופולרי לתיירים. "בוזה", גלידה מסטיק ערבית באתר מתכונים מהמטבח הערבי
גלידה מסטיק

גלידה מסטיק (גלידות על בסיס שרף) הוא כינוי עממי לגלידות בעלות מרקם גמיש, קרמי ודביק, שנקראות כך על שם תבלין ה"מסטיקא" (שרף עץ האלה טחון). גלידות אלו מבוססות על אבקת פקעות טחונות של סחלב או קורנפלור, מי ורדים, ושרף ה"מסטיקא" שתורם למרקם (בניגוד למרקם של גלידות אחרות שהן בעלות מרקם אוורירי יותר) ומי ורדים, ונפוצות בעיקר במטבח המזרח-תיכוני. כיום בגלל מחירו הגבוה מאוד של תבלין המסטיקא והקושי להשיג אותו, יש מוכרי גלידה הנוהגים להחליף אותו בגלוקוז או בחומר דביק אחר שמקנה לגלידה את מרקמה. בעבר גלידה כזו הייתה נפוצה בארצות ערב וכיום קשה יותר להשיג אותה. גלידה מסטיק הומצאה לראשונה בטורקיה בתקופה האימפריה העות'מאנית ונקראה בשם "דונדורמה". היא קיימת כבר 300 שנה כאשר המתכון שלה נשמר בסוד שנים רבות. ישנם מקומות בטורקיה בהם נהוג להכניס את הגלידה לתוך מכל גדול מצויד בכפות ענק לבחישה מתמדת, כדי שלא תתמצק יתר על המידה, ולהגיש אותה בצלחת עם סכין ועם מזלג. הגלידה פופולרית מאוד בטורקיה וישנם אף דוכני רחוב מיוחדים לגלידה מסטיק טורקית, בהם יוצקים סירופ שוקולד רותח על גביע של גלידה. להקת מארש דונדורמה נקראת על שמה של הגלידה. ישנם מוכרי גלידה הנוהגים לערוך להטוטים ומופעי רחוב לתיירים עם הגלידה בגלל גמישותה הרבה והעמידות שלה נגד ההמסה. פרסומה הרב של הגלידה בטורקיה גרם לשכונה באיסטנבול להקרא בשם "דונדורמה". באמצע המאה ה-19 הביא סוחר סורי את המתכון הסודי של הגלידה מטורקיה לדמשק ושם פיתח גרסה מקומית רכה יותר לגלידה בשם בוזה, שהיא יותר קלילה ואוורירית מן הגרסה הטורקית, ומשם היא הופצה אל ארצות ערב. בישראל נמכרת הגלידה ביישובים ערביים, דרוזיים, ובמקומות בהם ישנה קהילה גדולה של יוצאי ארצות ערב או טורקיה. בשנות ה-50 נפתחה ביפו על ידי זוג עולים משה (מויאז) פרץ ושרה פנחס פרץ מבולגריה גלידרייה בשם "גלידה קוזו" שהתפרסמה בגלידת המסטיק שלה. הגלידריה נסגרה בעשור הראשון של שנות ה-2000. בישראל ובשאר מדינות המזרח התיכון מוכרת רק הגרסה הערבית של הגלידה ואילו במזרח הרחוק מוכרת רק הגרסה הטורקית של הגלידה. בקדש קולפי באסתני סונאטי (גלידה פרסית) מתכון להכנת גלידת מסטיק, השף הלבן גלידה מהעולם הגדול, באתר www.bondigo.co.il קובי רובין‏, הגלידה הכי טובה שאתם לא מכירים, באתר וואלה, 4 ביולי 2017
יום העצמאות (אפגניסטן)

יום העצמאות של אפגניסטן הוא חג לאומי אפגני המצוין מדי שנה ב-19 באוגוסט, במועד החתימה על האמנה האנגלו-אפגנית של 1919. האמנה שמה קץ להתערבות הבריטית בניהול מדיניות החוץ האפגנית, וסללה את הדרך לעצמאות אפגניסטן. השליטה הבריטית בשטחי אפגניסטן החלה בעקבות המלחמה האנגלו-אפגנית השנייה (1878–1880), אשר פרצה על רקע סירובו של השליט האפגני, שיר עלי ח'אן, להתיר את הגעתה של משלחת בריטית לקאבול. בתקופה שלאחר מכן, הבריטים והרוסים ייסדו וקיבעו לראשונה את הגבולות המודרניים של אפגניסטן כאשר הבריטים שמרו על שליטה אפקטיבית במדיניות החוץ של אפגניסטן במהלך אותה התקופה. האמנה האנגלו-אפגאנית (מכונה גם "הסכם רוואלפינדי", על שם המקום בו נחתמה), הייתה למעשה הסכם שביתת נשק בין בריטניה ואפגניסטן, ששמה קץ למלחמה האנגלו-אפגנית השלישית (1919). במסגרת ההסכם, אשר נחתם ב-19 באוגוסט 1919, בריטניה הכירה בעצמאותה של אפגניסטן, הכירה רשמית בגבול שבין אפגניסטן ובין הודו הבריטית, וביטלה את הסנקציות הבריטיות על אפגניסטן.  מועד החתימה על ההסכם, אשר עיגן בפועל את עצמאותה של אפגניסטן כמדינה עצמאית, מצוין בימינו כיום עצמאותה של אפגניסטן. מדיה וקבצים בנושא יום העצמאות בוויקישיתוף מתוך ספר העובדות העולמי של ה-CIA האמנה האנגלו-אפגנית של 1919 אפגניסטן חוגגת עצמאות, באתר News1, ‏19 באוגוסט 2007